CELEX: 22007D0064
Language: sk
Date: 2007-06-15 00:00:00
Title: Rozhodnutie Spoločného výboru EHP č. 64/2007 z  15. júna 2007 , ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd

22.11.2007   
            
            
               SK
            
            
               Úradný vestník Európskej únie
            
            
               L 304/45
            
         
      ROZHODNUTIE SPOLOČNÉHO VÝBORU EHP
   č. 64/2007
   z 15. júna 2007,
   ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86 a 98,
   keďže:
   
               (1)
            
            
               Protokol 31 k dohode bol zmenený a doplnený rozhodnutím Spoločného výboru EHP č. 107/2005 z 8. júla 2005 (1).
            
         
               (2)
            
            
               Je vhodné rozšíriť spoluprácu zmluvných strán dohody tak, aby zhŕňala rozhodnutie Európskeho parlamentu a Rady č. 1719/2006/ES z 15. novembra 2006, ktorým sa ustanovuje program Mládež v akcii na obdobie 2007 – 2013 (2).
            
         
               (3)
            
            
               Je vhodné rozšíriť spoluprácu zmluvných strán dohody tak, aby zhŕňala rozhodnutie Európskeho parlamentu a Rady č. 1720/2006/ES z 15. novembra 2006, ktorým sa ustanovuje akčný program v oblasti celoživotného vzdelávania (3).
            
         
               (4)
            
            
               Protokol 31 k dohode by sa mal preto zmeniť a doplniť, aby sa táto rozšírená spolupráca mohla uskutočňovať s účinnosťou od 1. januára 2007,
            
         ROZHODOL TAKTO:
   Článok 1
   Článok 4 protokolu 31 k dohode sa mení a dopĺňa takto:
   
               1.
            
            
               Za odsek 2k sa vkladá tento odsek:
               „2l.   Štáty EZVO sa s účinnosťou od 1. januára 2007 zúčastňujú na nasledujúcich programoch:
               
                           —
                        
                        
                           
                              32006 D 1719: rozhodnutie Európskeho parlamentu a Rady č. 1719/2006/ES z 15. novembra 2006, ktorým sa ustanovuje program Mládež v akcii na obdobie 2007 – 2013 (Ú. v. EÚ L 327, 24.11.2006, s. 30),
                        
                     
                           —
                        
                        
                           
                              32006 D 1720: rozhodnutie Európskeho parlamentu a Rady č. 1720/2006/ES z 15. novembra 2006, ktorým sa ustanovuje akčný program v oblasti celoživotného vzdelávania (Ú. v. EÚ L 327, 24.11.2006, s. 45).“
                        
                     
         
               2.
            
            
               Znenie odseku 3 sa nahrádza takto:
               „Štáty EZVO v súlade s článkom 82 ods. 1 písm. a) dohody prispievajú finančne na programy a akcie uvedené v odsekoch 1, 2, 2a, 2b, 2c, 2d, 2e, 2f, 2g, 2h, 2i, 2j, 2k a 2l.“
            
         Článok 2
   Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody (4).
   Uplatňuje sa od 1. januára 2007.
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 15. júna 2007
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 306, 24.11.2005, s. 45.
   
      (2)  Ú. v. EÚ L 327, 24.11.2006, s. 30.
   
      (3)  Ú. v. EÚ L 327, 24.11.2006, s. 45.
   
      (4)  Ústavné požiadavky neboli oznámené.